99.

На основу члана 6. Закона о начину одређивања максималног броја запослених у јавном сектору (''Сл. гласник РС'', бр. 68/15 и 85/15-одлука УС), тачке 7. Одлуке о максималном броју запослених на неодређено време у систему државних органа, систему јавних служби, систему аутономне покрајине Војводине и систему локалне самоуправе за 2017. годину (''Сл. гласник РС'', бр. 61/17) и члана 33. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), Скупштина општине Ћићевац, на 22. седници, одржаној 31.8.2017. године, донела је

ОДЛУКУ

О МАКСИМАЛНОМ БРОЈУ ЗАПОСЛЕНИХ НА НЕОДРЕЂЕНО ВРЕМЕ

У ОПШТИНИ ЋИЋЕВАЦ ЗА 2017. ГОДИНУ

Члан 1.

Овом одлуком одређује се максимални број запослених на неодређено време у општини Ћићевац за 2017. годину.

Члан 2.

Максималан број запослених на неодређено време у систему општине Ћићевац је 129 запослених на неодређено време, што по организационим облицима износи:

|  |  |
| --- | --- |
| Назив организационог облика | Максимални број запослених на неодређено време за 2017. годину  (у број су урачунати и директори јавних предузећа, односно установа) |
| ОПШТИНСКА УПРАВА | 48 |
| СКУПШТИНА ОПШТИНЕ | 0 |
| ОПШТИНСКИ ПРАВОБРАНИЛАЦ | 0 |
| ЈКСП ''РАЗВИТАК'' ЋИЋЕВАЦ | 33 |
| ПУ ''ДЕЧЈИ ВРТИЋ'' | 29 |
| ЈП „ПУТЕВИ ЋИЋЕВАЦ“ | 7 |
| НАРОДНА БИБЛИОТЕКА | 7 |
| СПОРТСКИ ЦЕНТАР ЋИЋЕВАЦ | 4 |
| ЈУ СПОРТСКИ ЦЕНТАР СТАЛАЋ- ГРАД СТАЛАЋ | 1 |
| УКУПНО: | 129 |

Члан 3.

Организациони облик који има већи број запослених на неодређено време од броја наведеног у Табеларном приказу у члану 2. ове одлуке, дужан је да спроведе рационализацију броја запослених, најмање до наведеног броја за тај организациони облик.

Члан 4.

Сваки организациони облик у обавези је да у року од 60 дана од дана ступања на снагу ове одлуке, преко својих органа спроведе рационализацију.

Члан 5.

Ова одлука ступа на снагу наредног дана од дана објављивања у ''Сл. листу општине Ћићевац''.

СКУПШТИНА ОПШТИНЕ ЋИЋЕВАЦ

Бр. 112-55/17-02 од 31.8.2017. године

ПРЕДСЕДНИК

Славољуб Симић, с.р.

100.

Скупштина општине Ћићевац на 22. седници одржаној 31.8.2017. године, на основу члана 46. Закона о планирању и изградњи („Службени гласник РС”, бр. 72/09, 81/09-исправка, 64/10 – одлука УС, 24/11, 121/12, 42/13-одлука УС, 50/2013-одлука УС, 98/13-одлука УС, 132/14 и 145/14) и члана 33. Статута општине Ћићевац („Службени лист општине Ћићевац”, број 17/13-пречишћен текст, 22/13 и 10/15), донела је

ОДЛУКУ

О ИЗМЕНИ И ДОПУНИ ПЛАНА ДЕТАЉНЕ РЕГУЛАЦИЈЕ ТУРИСТИЧКО-РЕКРЕАТИВНОГ КОМПЛЕКСА МОТЕЛА „РУБИН 1“ НА АУТОПУТУ Е-75

ДЕОНИЦА БЕОГРАД-НИШ

(лево, км 753+200 – стационажа према Просторном плану подручја инфраструктурног коридора аутопута Е-75, односно км 750+974 (почетак постојећег излива), - км 750+568 (средина локације) и км 750+364 (крај новопланираног улива) – стационаже према Референтном систему Републичке дирекције за путеве из Услова Републичке дирекције за путеве

Члан 1.

Приступа се изради Измене и допуне Плана детаљне регулације туристичко-рекреативног комплекса мотела „Рубин 1“ на аутопуту Е-75, деоница Београд-Ниш (лево, км 753+200 – стационажа према Просторном плану подручја инфраструктурног коридора аутопута Е-75, односно км 750+974 (почетак постојећег излива), - км 750+568 (средина локације) и км 750+364 (крај новопланираног улива) – стационаже према Референтном систему Републичке дирекције за путеве из Услова Републичке дирекције за путеве (у даљем тексту: План).

Члан 2.

Плански основ за измену и допуну Плана је Просторни план подручја инфраструктурног коридора аутопута Е-75, деоница Београд-Ниш („Службени гласник РС“, бр. 69/03), Уредба о изменама и допунама Уредбе о утврђивању Просторног плана подручја инфраструктурног коридора аутопута Е-75, деоница Београд-Ниш („Службени гласник РС“, бр.121/14), ППО Ћићевац („Сл. лист општине Ћићевац“, бр. 7/11), ГП Ћићевац („Сл. лист општине Ћићевац“, бр.7/09).

Члан 3.

Оквирна граница Плана: са претежно западне стране међом кп.бр. 1820 са кп.бр.1821, сече пут на кп.бр. 4524/1 до леве стране пута, онда иде левом страном пута на кп.бр. 4524/1 до кп.бр. 1365, затим међом између кп.бр. 4524/1 и 1365, сече кп.бр. 4524/1 до кп.бр.1826/4, наставља међом између кп.бр. 4524/1 и 4524/3 са кп.бр. 1826/4, силази наниже и иде међом између кп.бр. 1826/4 и 1825/6, потом скреће и сече кп.бр. 1825/6 подужно непосредно близу међе, затим наставља и сече кп.бр. 4524/3 (пут) и наставља међом парцела кп.бр. 4552/3, 4552/2, 4552/4, 1805/1 и 4552/1, затим се враћа и подужно сече парцелу кп.бр. 4552/1, скреће под правим углом до међе са кп.бр. 1948/1, онда се пење навише и иде међом парцела кп.бр. 1948/1, 1947, 1946, 1823/1,1823/2, 1822 и 1821 са парцелом кп.бр. 1826/6 до међе са кп.бр. 1820, одакле је и почела.

Површина обухвата плана је цца П=17,8ха.

Према потреби у току израде плана могуће су корекције обухвата, тако да ће коначна граница ПДР-а бити дефинисана у фази Нацрта плана.

Члан 4.

Према Измени и допуни Просторног плана подручја инфраструктурног коридора аутопута Е-75, деоница Београд-Ниш, постојећа локација мотела „Рубин“ 1 спада у пратеће садржаје – мотеле типа II – пунктове са најбогатијим садржајима.

*Основ за израду Плана* садржан је у смерницама за спровођење Просторног Плана.

Графички део Плана ирађује се на овереном катастарско-топографском плану.

Члан 5.

*Основни принципи просторног развоја су*:

* Примена савремених принципа у планирању, уређењу и заштити простора
* Заштита јавног интереса
* Заштита, уређење и одрживо коришћење културног наслеђа
* Унапређење животне средине

Члан 6.

*Основни циљ* израде Плана је стварање планског основа за изградњу нових објеката, доградњу и надградњу постојећих објеката и измену саобраћајне инфраструктуре уз обезбеђење оптималне диспозиције намена и рационално коришћење земљишта.

*Остали циљеви* израде Плана су:

* дефинисање јавног и осталог земљишта
* редефинсање правила уређења и правила грађења
* развој комуналне инфраструктуре и опремање локације
* дефинисање услова и мера заштите културног наслеђа, енергетске ефикасности, приступачности и животне средине.

Члан 7.

*Концепт намене простора* обухвата реализацију основних намена – земљиште за површине и објекте јавне намене и земљиште за остале намене. Структуру коришћења земљишта у оквиру површина и објеката јавне намене чине објекти и површине саобраћајне инфраструктуре, а у оквиру површина остале намене туристичко-рекреативни садржаји.

*Концепт решења* плана је прилагођавање програмском развоју Општине са унапређењем садржаја уз Коридор Х.

Члан 8.

План се израђује у две фазе: материјал за рани јавни увид и Нацрт Плана.

Материјал за рани јавни увид садржи елементе потребне за упознавање јавности са општим циљевима, сврхом израде Плана, могућим решењима и ефектима планирања.

Нацрт Плана садржи текстуални део са правилима уређења и правилима грађења, графички део и Документациону основу.

Члан 9.

Рок за израду материјала за рани јавни увид је 20 дана од доношења Одлуке о изради плана и израде овереног катастарско-топографског плана.

Рок за израду Нацрта Плана је 45 дана од достављања обрађивачу Извештаја о обављеном јавном увиду и прибављања Законом прописаних услова и сагласности од надлежних институација.

Члан 10.

Средства за финансирање израде Плана обезбеђуе „АГРО МИЛ“ ДОО, према планираном сопственом буџету за 2017.годину.

Члан 11.

Наручилац Плана је „АГРО МИЛ“ ДОО Појате. Израда Плана поверава се предузећу „ПРИМА ПРОЈЕКТ” д.о.о. из Јагодине, у складу са уговором закљученим између „АГРО МИЛ“ ДОО – Појате и обрађивача „ПРИМА ПРОЈЕКТ” д.о.о. из ЈАГОДИНЕ.

Члан 12.

Рани јавни увид и јавни увид Плана обезбеђује Општина Ћићевац, а овбавиће га Комисија за планове општине Ћићевац у просторијама Општинске управе, Одсек за урбанизам, грађевинарство и стамбено-комуналне послове.

Члан 13.

За потребе израде Плана није потребна израда Стратешке процене утицаја Плана на животну средину, сагласно прибављеном мишљењу Службе за заштиту животне средине.

Члан 14.

Саставни део ове одлуке су и Извод из Измене и допуна Просторног плана подручја инфраструктурног коридора аутопута Е-75, деоница Београд-Ниш, као и графички прилог бр.1: Планирана претежна намена површина са границом обухвата Плана.

Члан 15.

Елаборат Плана израдиће се у три примерка оригинала у аналогном и дигиталном облику који ће се по овери чувати у служби Општинске управе општине Ћићевац, као доносиоца плана, Одсека за урбанизам, грађевинарство и стамбено комуналне послове и Републичког геодетског завода и један примерак оригинала у дигиталном облику за потребе Министарства грађевинарства, саобраћаја и инфраструктуре и два примерка копија у аналогном и дигиталном облику за потребе Одсека за урбанизам, грађевинарство и стамбено комуналне послове.

Члан 16.

Ова одлука ступа на снагу осмог дана од дана објављивања у „Службеном листу општине Ћићевац”.

СКУПШТИНА ОПШТИНЕ ЋИЋЕВАЦ

Бр. 350-56/17-05 од 31.8.2017. године

Председник

Славољуб Симић, с.р.

101.

На основу члана 15. Закона о ванредним ситуацијама (,,Службени гласник РС”, бр. 111/09, 92/11 и 93/12) и члана 20. став 1. тачка 19 Закона о локалној самоуправи (,,Службени гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 44 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 22. седници одржаној дана 31.8. 2017. године, донела је

О Д Л У К У

О ОРГАНИЗАЦИЈИ И ФУНКЦИОНИСАЊУ ЦИВИЛНЕ ЗАШТИТЕ

НА ТЕРИТОРИЈИ ОПШТИНЕ ЋИЋЕВАЦ

ОПШТЕ ОДРЕДБЕ

Члан 1.

Овом одлуком регулише се организација и функционисање цивилне заштите на територији општине Ћићевац; дужности општинских органа у заштити и спасавању и изради Процене угрожености и Плана заштите и спасавања у ванредним ситуацијама; образовање Штаба за ванредне ситуације; одређивања повереника и заменика повереника цивилне заштите у насељеним местима; формирање јединица цивилне заштите опште намене; одређивање оспособљених правних лица за заштиту и спасавање; финансирање и друга питања из области цивилне заштите.

Члан 2.

*Субјекти заштите и спасавања на територији општине су:*

1. Скупштина општине;
2. Председник општине;
3. Општинско веће;
4. Општинска управа;
5. Привредна друштва и друга правна лица;
6. Грађани и удружења грађана и друге организације.

Дужности – надлежности органа општине

Члан 3.

*Скупштина општине*

У остваривању своје улоге у систему заштите и спасавања становништва и материјалних и културних добара на територији општине и одредби Закона о ванредним ситуацијама, (у даљем тексту: Закон) Скупштина општине Ћићевац врши следеће послове:

* доноси Одлуку о организацији и функционисању цивилне заштите на територији општине и обезбеђујe њено спровођење у складу са јединственим системом заштите и спасавања у Републици Србији;
* доноси План и програм развоја система заштите и спасавања на територији јединице локалне самоуправе, у складу са Дугорочним планом развоја заштите и спасавања Републике Србије;
* планира и утврђујe изворе финансирања за развој, изградњу и извршавање задатака заштите и спасавања и развој цивилне заштите и спровођење мера и задатака цивилне заштите на територији општине;
* образујe Општински штаб за ванредне ситуације;
* усваја годишњи план рада и годишњи извештај о раду Општинског штаба за ванредне ситуације;
* одређујe оспособљена правна лица од значаја за заштиту и спасавање;
* разматра висину насталих штета од елементарних непогода и доставља захтеве за помоћ Влади;
* разматра извештаје Председника општине о битним питањима за заштиту и спасавање и др.

Члан 4.

*Општинско веће*

У остваривању своје улоге у систему заштите и спасавања становништва и материјалних и културних добара на територији општине и одредби Закона, Општинско веће општине Ћићевац врши следеће послове:

- доноси Процену угрожености за територију општине Ћићевац;

* доноси План заштите и спасавања у ванредним ситуацијама;
* образује Комисију за процену штете настале од елементарних непогода;
* доноси одлуке о накнади штете настале од елементарних непогода;
* прати реализацију превентивних мера заштите
* предлаже акта која доноси Скупштина општине и др.

Члан 5.

*Председник општине*

Председник општине:

* стара се о спровођењу закона и других прописа из области заштите и спасавања;
* обавља функцију команданта Општинског штаба за ванредне ситуације и руководи његовим радом;
* у сарадњи са замеником и начелником Штаба предлаже постављење осталих чланова Штаба за ванредне

ситуације;

* на предлог Штаба за ванредне ситуације доноси Одлуку о проглашењу, односно укидању ванредне

ситуације у општини;

* руководи заштитом и спасавањем и наређује мере утврђене Законом и другим прописима;
* усмерава и усклађује рад општинских органа и правних лица чији је општина оснивач у спровођењу мера

заштите и спасавања;

* предлаже Штаб за ванредне ситуације
* остварује сарадњу са начелником Управног округа и Окружним штабом за ванредне ситуације у циљу

јединственог и усклађеног деловања у ванредним ситуацијама;

* стара се о организацији и спровођењу мобилизације грађана, правних лица и материјалних добара у циљу

укључења истих у активности заштите и спасавања

* активира оспособљена правна лица на предлог Штаба за ванредне ситуације
* разматра и одлучује о другим питањима из области заштите и спасавања из своје надлежности и
* извештава Скупштину општине о стању на терену и о предузетим активностима у ванредној ситуацији.

Члан 6.

*Општинска управа*

Општинска управа у оквиру својих надлежности у систему заштите и спасавања обавља следеће послове и задатке:

* учествује у изради Процене угрожености територије општине Ћићевац и Плана заштите и спасавања у ванредним ситуацијама;
* прати стање у вези са заштитом и спасавањем у ванредним ситуацијама и предузима мере за заштиту и спасавање;
* учествује у припремама и извођењу привременог померања или евакуације становништва;
* учествује у припремама и организацији и спровођењу збрињавања настрадалог становништва;
* стара се око обезбеђења неопходних средстава за рад Општинског штаба за ванредне ситуације;
* врши послове урбанистичких мера заштите и спасавања из своје надлежности;
* набавља и одржава средства за узбуњивање у оквиру система јавног узбуњивања у Републици Србији, учествује у изради студије покривености система јавног узбуњивања за територију јединице локалне самоуправе;
* стара се о обезбеђењу телекомуникационе и информационе подршке за потребе заштите и спасавања;

- организује, развија и води личну и колективну заштиту;

* учествује у организацији, формирању и опремању јединица цивилне заштите опште намене;
* оставрује сарадњу са организационим јединицама Сектора за ванредне ситуације и обавља стручне и административно-техничке послове за потребе Штаба за ванредне ситуације;
* води евиденцију о припадницима јединице цивилне заштите опште намене, о средствима и опреми цивилне заштите у складу са прописима и
* обавља и друге послове заштите и спасавања.

Члан 7.

Послови заштите и спасавања

Стручне, оперативне, планске и организационе послове заштите и спасавања у ванредним ситуацијама за општину Ћићевац вршиће се у оквиру организационе јединице у чијем су опису послови ванредних ситуација.

Организациона јединица из претходног става овог члана врши следеће послове:

* носилац је активности на изради Процене угрожености општине;
* носилац је активности на изради Плана заштите и спасавања у ванредним ситуацијама;
* носилац је активности на изради Плана функционисања цивилне заштите и система осматрања и обавештавања (у склопу Плана одбране општине);
* носилац је активности на формирању, опремању и обучавању јединица цивилне заштите опште намене;
* координира набавку и одржавање средстава за узбуњивање у оквиру система јавног узбуњивања у Републици Србији;
* учествују у изради студије покривености система јавног узбуњивања за територију јединице локалне самоуправе

- организује, развија и води личну и колективну заштиту;

* усклађује планове заштите и спасавања у ванредним ситуацијама са суседним јединицама локалне самоуправе;
* остварује непосредну сарадњу са организационим јединицама Сектора за ванредне ситуације;
* израђује план мобилизације јединица и организују извршење мобилизације јединица опште намене;
* врши и друге послове из области заштите и спасавања.

Члан 8.

*Општински штаб за ванредне ситуације*

Општински штаб за ванредне ситуације је формиран на основу члана 33. Закона и у складу са чланом 8. Уредбе о саставу и начину рада штаба за ванредне ситуације (у даљем тексту: Уредба ,,Сл. гласник РС“, бр. 98/2010), а надлежност је дефинисана чланом 34. и 35. Закона: обједињавање, координација и руковођење снагама за заштиту и спасавање јединица цивилне заштите које формира општина и активностима које се предузимају у заштити и спасавању људи и материјалних добара, као и спровођењу мера и задатака цивилне заштите у случају елементарних непогода, техничко – технолошких несрећа и других опасности на територији општине Ћићевац.

Члан 9.

Поред надлежности дефинисаних Законом, Општински штаб, у случају ванредне ситуације може наредити и следеће мере:

- мобилизацију јединица цивилне заштите опште намене, грађана и материјалних средстава;

- предлаже ангажовање оспособљених правних лица;

- уводи дежурства правним лицима;

- посебан режим обављања одређених комуналних делатности;

- посебне мере и поступке хигијенско-профилактичког карактера;

- посебан режим саобраћаја или забрану саобраћаја на локалним путевима;

- евакуацију становништва;

- одређивање другачијег распореда радног времена;

- посебне приоритете у испоруци комуналних и других производа и пружању услуга (воде,

грејања, гаса, електричне енергије, градског превоза, железнички и друмски превоз и сл);

- привремену забрану приступа и кретања у појединим угроженим подручјима;

- привремену забрану коришћења одређених покретних и непокретних ствари власницима

односно корисницима;

- обезбеђење обавезног поштовања наређених мера од стране становништва и правних лица у

организовању и спровођењу евакуације и других активности у заштити и спасавању;

- корисницима, односно власницима стамбених зграда, станова, пословних просторија и

других зграда да приме на привремени смештај угрожена лица из угроженог подручја;

* увођења дежурства општинским органима и другим правним лицима у ванредној

ситуацији и

- друге мере.

Члан 10.

*Повереници цивилне заштите*

За организацију и спровођење превентивних мера заштите и покретање почетних активности у случају појаве опасности по људе и материјална средства одређују се повереници цивилне заштите и њихови заменици у свим насељеним местима.

Повереници и заменици повереника у насељима предузимају непосредне мере за учешће грађана у спровођењу мера и задатака цивилне заштите и личне, узајамне и колективне заштите и руководе јединицама цивилне заштите опште намене.

Грађани на угроженим и настрадалим подручјима дужни су да поступају у складу са упутствима повереника, односно заменика повереника.

Именовање повереника и заменика повереника извршиће Општински штаб за ванредне ситуације у року од 30 дана од дана доношења ове одлуке.

У свим насељеним местима општине на место повереника и заменика повереника цивилне заштите именоваће се председници и заменици председника савета месних заједница.

Члан 11*.*

*Оспособљена правна лица за заштиту и спасавање*

У складу са чланом 15. тачка 8. Закона о ванредним ситуацијама а за потребе заштите и спасавања грађана и материјалних добара од елементарних непогода, техничко технолошких несрећа и опасности на територији општине Ћићевац одређују се оспособљена привредна друштва и друга правна лица и то:

|  |  |  |  |  |
| --- | --- | --- | --- | --- |
| Ред.  број | Пун назив правног лица | Седиште и адреса | Делатност | Задатак – мера  цивилне заштите |
| 1. | Дом здравља Ћићевац | Ћићевац  Ул. Св. Саве 19/А | Здравствена заштита становништва | - прва медицинска помоћ  - евакуација  -збрињавање угрожених и пострадалих лица,  - асанација терена  -хитно успостављање неопходних служби од јавног интереса |
| 2. | Центар за социјални рад за општине Ћићевац и Варварин | Ћићевац  Ул. Св.Саве бр. 19/6 | Пружање социјалне помоћи | Збрињавање угро-женог становништва |
| 3. | ЈП „Путеви Ћићевац“ | Ћићевац  Ул. Карађорђева 106 | Изградња и одржавање инфраструктуре | Склањање и урбанистичке мере заштите |
| 4. | Предшколска установа-Дечји вртић „Ћићевац“ | Ћићевац  Ул. Доситеја Обрадовића бр. 3 | Предшколско образовање и васпитање | Збрињавање угрожених и пострадалих лица |
| 5. | ЈКСП „Развитак“ Ћићевац | Ћићевац  Ул. Св.Саве бр. 2 | Комунална делатност | Асанација терена  Очување добара битних за опстанак |
| 6. | „Пајић комерц“ ДОО | Сталаћ  Ул. Мирка Томића бр. 47 | Нискоградња, експлоатација шљунка | Заштита и спасавање од поплава |
| 7. | Предузеће „Младост“ Лесковац | Сталаћ, Југ Богданова 15 | Производња грађевинског материјала | Заштита и спасавање од поплава |
| 8. | Општинска организација Црвеног крста | Ћићевац, Карађорђева 100 | Социјално-хуманитарна | Збрињавање угрожених  Прве мед.помоћ |
| 9. | ПВС „Превентива“ | Ћићевац  Ул. Железничка бб. | Ветеринарска заштита | Ветеринарска заштита  Очување сточног фонда |
| 10. | Радио аматерски клуб ,,Ћићевац'' | Ћићевац, | Аматерски спртови | Успостављање и одржавање веза |
| 11. | Спортска хала | Ћићевац, Ул.Ђуре Даничића бб | Спорт, рекреација | Збрињавање |
| 12. | Одред извиђача „Милоје Закић“ | Ћићевац, Карађорђева 98 | Делатности осталих организација на бази учлањења | Заштита и спасавање на неприступачним теренима |
| 13. | Ловачко друштво „Хајдук Вељко“ | Ћићевац, Карађорђева бб | Делатности осталих организација на бази учлањења | Спасавање на неприступачним теренима |

Активирање и употребу правних субјеката из става 2. овог члана наређује Општински штаб за ванредне ситуације.

Овлашћује се Председник општине Ћићевац да са правним лицима из става 2. овог члана склопи уговор којим ће се уредити међусобна права и обавезе.

У случају потребе за ангажовањем додатних правних лица за потребе заштите и спасавања а на препоруку Општинског штаба за ванредне ситуације, овлашћује се Председник општине Ћићевац да са ангажованим правним лицима склопи уговор.

Средства за надокнаду трошкова насталих учешћем правних лица из става 2. овог члана у заштити и спасавању у ванредним ситуацијама обезбеђују се из буџета општине.

Члан 12.

*Јединице цивилне заштите опште намене*

Јединице цивилне заштите опште намене оспособљавају се за извршавање обимних и мање сложених задатака из области заштите и спасавања као што су локализовање и гашење почетних и мањих пожара и шумских пожара, учешће у заштити од поплава, указивање прве помоћи, за одржавање реда, затим учешће у збрињавању угроженог становништва, помоћ у асанацији терена и друге активности по процени Штаба за ванредне ситуације.

У општини Ћићевац формираће се јединица цивилне заштите опште намене јачине једног вода са 30 обвезника цивилне заштите.

Попуну, опремање и обуку јединица извршиће организациона јединица у чијем су опису послови ванредних ситуација.

Координацију послова из става 3. овог члана вршиће Општинско веће.

ПРОЦЕНА УГРОЖЕНОСТИ; ПЛАН ЗАШТИТЕ И СПАСАВАЊА У ВАНРЕДНИМ СИТУАЦИЈАМА; ПЛАН ФУНКЦИОНИСАЊА ЦИВИЛНЕ ЗАШТИТЕ

Члан 13.

Носилац израде Процене угрожености општине Ћићевац од елементарних непогода и других несрећа је Општинска управа која ће у сарадњи са организационом јединицом Сектора за ванредне ситуације и другим организационим јединицама Општинске управе, у складу са Законом, Методологијом за израду Процене угрожености и планова заштите и спасавања у ванредним ситуацијама, сачинити Процену.

Општински штаб за ванредне ситуације разматра и даје мишљење на Предлог процене угрожености и по добијању сагласности од стране надлежне службе, исти доставља Општинском већу на доношење.

Члан 14.

Носилац израде Плана заштите и спасавања у ванредним ситуацијама за општину је Општинска управа која ће, у сарадњи са организационом јединицом Сектора за ванредне ситуације и другим организационим јединицама Општинске управе, у складу са Законом и Методологијом за израду Процене угрожености и планова заштите и спасавања у ванредним ситуацијама сачинити План.

Општински штаб за ванредне ситуације ће размотрити и дати мишљење на Предлог плана заштите и спасавања у ванредним ситуацијама општине Ћићевац и по добијању сагласности од стране надлежне службе, исти доставити Општинском већу на доношење.

Члан 15.

*Лична и колективна заштита*

Личну и колективну заштиту у општини организовати по месту рада и месту становања.

Грађани власници стамбених зграда, односно кућа, дужни су да, за потребе личне заштите и спасавања и заштите и спасавања чланова породичног домаћинства, као и имовине, набаве и држе у исправном стању средства и опрему као што је предвиђено Уредбом о обавезним средствима и опреми за личну и колективну заштиту од елементарних непогода и других несрећа.

Обавезује се организациона јединица у чијој су надлежности послови цивилне заштите да у сарадњи са организационом јединицом Сектора за ванредне ситуације, припреми упутства и друге публикације којима ће се вршити едукација становништва о поступцима у могућој или насталој опасности. Посебан акценат дати едукацији становништва о реаговању у земљотресу, поплавама и пожару.

У реализацију активности наведених у ставу 3. овог члана укључити поверенике цивилне заштите.

Члан 16.

*Финансирање*

Из буџета општине Ћићевац, за потребе заштите и спасавања становништва и материјалних добара од елементарних непогода, техничко-технолошких несрећа и опасности, финансираће се следеће:

* организовање, опремање и обучавање Општинског штаба за ванредне ситуације;
* организовање, опремање и обучавање јединица цивилне заштите опште намене;

- трошкови ангажовања оспособљених правних лица у складу са уговором за извршавање задатака заштите

и спасавања;

* изградња система за узбуњивање на својој територији
* набавка, одржавање, смештај, чување и осигурање посебне опреме за општинске јединице цивилне

заштите опште намене;

* изградња, адаптација, одржавање, опремање, осигурање и чување објеката за потребе цивилне заштите;
* обука из области цивилне заштите коју организује општина;
* организација и спровођење мера и задатака цивилне заштите из делокруга општине;

- санирање штета насталих природном и другом незгодом, у складу са материјалним могућностима и

* други послови цивилне заштите који су одређени прописима.

Члан 17.

*Признања и награде*

За нарочите успехе у организовању и спровођењу задатака цивилне заштите и других послова заштите и спасавања, у привредним друштвима и другим правним лицима, службама и органима Општинске управе, Штаба за ванредне ситуације, јединицама цивилне заштите, повереницима цивилне заштите, заменицима повереника, другим припадницима и заслужним појединцима на територији општине Ћићевац, додељују се признања и награде.

Штаб за ванредне ситуације предлаже Скупштини општине Ћићевац лица за доделу признања и награда из става један овог члана.

Признања и награде ће се уручивати на Дан општине Ћићевац.

Члан 18.

Ова одлука ступа на снагу осмог дана од дана објављивању у „Службеном листу општине Ћићевац“.

Ступањем на снагу ове одлуке престаје да важи Одлука о организацији заштите и спасавања на територији општине Ћићевац („Сл. лист општине Ћићевац“, бр. 21/12 и 8/14).

СКУПШТИНА ОПШТИНЕ ЋИЋЕВАЦ

Бр. 82-1/17- 02 од 31.8.2017. године

ПРЕДСЕДНИК

Славољуб Симић, с.р.

102.

На основу члана 30. Закона о предшколском васпитању и образовању („Сл. гласник РС“, бр. 18/2010) и члана 33. Статута општине Ћићевац („Сл. лист оштине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 22. седници одржаној 31.8.2017. године, донела је

ОДЛУКУ

О БРОЈУ ДЕЦЕ У ВАСПИТНИМ ГРУПАМА УСТАНОВЕ ЗА

ПРЕДШКОЛСКО ВАСПИТАЊЕ И ОБРАЗОВАЊЕ ДЕЦЕ „ДЕЧЈИ ВРТИЋ“ ЋИЋЕВАЦ

Члан 1.

Установа за предшколско васпитање и образовање деце „Дечји вртић“ Ћићевац у Ћићевцу може да упише до 20% већи број деце у васпитне групе од броја који је прописан Законом о предшколском васпитању и образовању, и то у групама деце истог узраста:

1. јаслене групе (узраста од 2 до 3 године)
2. млађе васпитне групе (узраста од 3 до 4 године)
3. средње васпитне групе (узраста од 4 до 5 година)
4. старије васпитне групе (узраста од 5 година до поласка у школу).

Члан 2.

Ова одлука ступа на снагу осмог дана од дана објављивања у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 61-3/17-02 од 31.8.2017. године

ПРЕДСЕДНИК

Славољуб Симић, с.р.

103.

На основу члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 22. седници одржаној 31.8.2017. године, донела је

РЕШЕЊЕ

о давању сагласности за отварање нове васпитне групе

1. Даје се сагласност Дечјем вртићу Ћићевац за отварање нове васпитне групе у централном вртићу.
2. Решење објавити у „Сл. листу општине Ћићевац“.

# СКУПШТИНА ОПШТИНЕ ЋИЋЕВАЦ

Бр. 61-2/17-02 од 31.8.2017. године

ПРЕДСЕДНИК

Славољуб Симић, с.р.

104.

На основу члана 36. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 38. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 22. седници одржаној 31.8.2017. године, донела је

Р Е Ш Е Њ Е

О ИЗМЕНИ РЕШЕЊА О ИЗБОРУ ЧЛАНОВА САВЕТА ЗА РАЗВОЈ И ЗАШТИТУ ЛОКАЛНЕ САМОУПРАВЕ, ПРЕДСТАВКЕ И ПРИТУЖБЕ

1. У Решењу о избору чланова Савета за развој и заштиту локалне самоуправе, представке и притужбе бр. 112-70/16-02 од 13.6.2016. године („Сл. лист општине Ћићевац“, бр. 13/16), у тачки 1. подтачка 1. мења се и гласи:

„1. Зоран Кованџић, одборник“

У тачки 1. подтачка 2. мења се и гласи:

„2. Милош Радосављевић, одборник“.

1. Ово решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 112-45/17-02 од 31.8.2017. године

ПРЕДСЕДНИК

Славољуб Симић, с.р.

105.

На основу члана 54. и 55. Закона о основама система образовања и васпитања („Сл. гласник РС“, бр. 72/09, 52/11, 55/13, 35/2015-аутентично тумачење, 68/2015 и 62/2016-одлука УС), члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 22. седници одржаној 31.8.2017. године, донела је

Р Е Ш Е Њ Е

О РАЗРЕШЕЊУ ЧЛАНА ШКОЛСКОГ ОДБОРА

ОСНОВНЕ ШКОЛЕ „ВОЈВОДА ПРИЈЕЗДА“ У СТАЛАЋУ

1. Разрешава се Љупче Обрадовић из Град Сталаћа дужности члана Школског одбора Основне школе „Војвода Пријезда“ из Сталаћа, због неиспуњавања услова за представљање родитеља ученика у Школском одбору.
2. Ово решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 610-7/17-02 од 31.8.2017. године

ПРЕДСЕДНИК

Славољуб Симић, с.р.

106.

На основу члана 54. и 55. Закона о основама система образовања и васпитања („Сл. гласник РС“, бр. 72/09, 52/11, 55/13, 35/2015-аутентично тумачење, 68/2015 и 62/2016-одлука УС), члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 22. седници одржаној 31.8.2017. године, донела је

Р Е Ш Е Њ Е

О ИМЕНОВАЊУ ЧЛАНА ШКОЛСКОГ ОДБОРА

ОСНОВНЕ ШКОЛЕ „ВОЈВОДА ПРИЈЕЗДА“ У СТАЛАЋУ

1. Именује се Млађан Кованџић из Град Сталаћа за члана Школског одбора Основне школе „Војвода

Пријезда“ из Сталаћа, испред представника родитеља.

1. Мандат члана Школског одбора из тачке 1. овог решења траје до истека мандата на који је Школски одбор именован.
2. Ово решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 610-8/17-02 од 31.8.2017. године

ПРЕДСЕДНИК

Славољуб Симић, с.р.

107.

На основу члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 22. седници одржаној 31.8.2017. године, донела је

РЕШЕЊЕ

О ДАВАЊУ САГЛАСНОСТИ ЗА ПОТПИСИВАЊЕ АНЕКСА БР. 2 УГОВОРА О ИЗГРАДЊИ ХИДРОЕЛЕКТРАНА НА ТЕРИТОРИЈИ ОПШТИНЕ ЋИЋЕВАЦ

1. Даје се сагласност Председнику општине Ћићевац да потпише анекс бр. 2 уговора бр. 312-92/17-02 од 28.4.2017. године са Привредним друштвом „En Green“, Београд, Димитрија Туцовића 117, који се односи на изградњу хидроелектрана на територији општине Ћићевац.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 312-92/17-02 од 31.8.2017. године

ПРЕДСЕДНИК

Славољуб Симић, с.р.

108.

На основу члана 34. Закона о јавној својини (''Сл. гласник РС'', бр. 72/2011, 88/2013, 105/2014, 104/2016-др. закон и 108/2016), члана 17. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда (''Сл. гласник РС'', бр. 24/2012, 48/2015, 99/2015 и 42/2017), члана 33. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15) и члана 37- 43. Одлуке о прибављању и располагању стварима у јавној својини општине Ћићевац (''Сл. лист општине Ћићевац'', бр. 3/14 и 2/17), Скупштина општине Ћићевац на 22. седници, одржаној 31.8.2017. године, а по претходно спроведеном поступку јавног надметања, донела је

Р Е Ш Е Њ Е

1. Националној служби за запошљавање - Филијала Крушевац, коју заступа Предраг Марковић из Крушевца, даје се у закуп пословни простор број 4, површине 20м2, који се налази на к. п. бр. 1695/5 КО Ћићевац-град, у Улици Карађорђевој број 98.
2. Пословни простор се даје у закуп на временски период од пет година, уз накнаду од 310,00 динара по м2 месечно, што укупно, износи 372.000,00 динара, (словима: тристоседамдесетдвехиљадединара и 00/100) Националној служби за запошљавање - Филијала Крушевац, Улица Балканска 33, Крушевац, као најповољнијем понуђачу, а на предлог Kомисије за јавно надметање.
3. О давању пословног простора у закуп, из претходног става овог решења, давалац са корисником пословног простора закључиће уговор у складу са законом и уз сагласност надлежног органа општине Ћићевац, у року од 30 дана од дана правоснажности решења.
4. Ово решење објавити у ''Сл. листу општине Ћићевац.''

СКУПШТИНА ОПШТИНЕ ЋИЋЕВАЦ

Бр: 361-6/1-3 од 31.8.2017. године

ПРЕДСЕДНИК

Славољуб Симић, с.р.

109.

На основу члана 34. Закона о јавној својини (''Сл. гласник РС'', бр. 72/2011, 88/2013, 105/2014, 104/2016-др. закон и 108/2016), члана 17. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда (''Сл. гласник РС'', бр. 24/2012, 48/2015, 99/2015 и 42/2017), члана 33. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15) и члана 37- 43. Одлуке о прибављању и располагању стварима у јавној својини општине Ћићевац (''Сл. лист општине Ћићевац'', бр. 3/14 и 2/17), Скупштина општине Ћићевац на 22. седници, одржаној 31.8.2017. године, а по претходно спроведеном поступку јавног надметања, донела је

Р Е Ш Е Њ Е

1. Миленковић Милошу из Град Сталаћа, Ул. Моравска 73, даје се у закуп пословни простор - локал у Град Сталаћу у Улици Моравској бб, на кат. парцели бр. 2491КО Сталаћ, који се састоји од 3 просторије: - Продајни простор површине 20,3м2, магацински простор површине 6,25 м2, и мокри чвор 2,75 м2, укупне површине 29,3 м2 .

2. Корисник пословног простора у државној својини је општина Ћићевац.

3. Пословни простор се даје у закуп на временски период од пет година, уз накнаду од 110,00 динара по м2 месечно, што укупно, износи 193.380,00 динара, (словима: стодеведесеттрихиљадетристоосамдесетдинара и 00/100), Миленковић Милошу из Град Сталаћа, Ул. Моравска 73, као најповољнијем понуђачу, а на предлог Kомисије за јавно надметање.

4. О давању пословног простора у закуп, из претходног става овог решења, давалац са корисником пословног простора закључиће уговор у складу са законом и уз сагласност надлежног органа општине Ћићевац, у року од 30 дана од дана правоснажности решења.

5. Ово решење објавити у ''Сл. листу општине Ћићевац''.

СКУПШТИНА ОПШТИНЕ ЋИЋЕВАЦ

Бр: 361-6/1-4 од 31.8.2017. године

ПРЕДСЕДНИК

Славољуб Симић, с.р.

110.

На основу члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 22. седници одржаној 31.8.2017. године, донела је

З А К Љ У Ч А К

1. Предлаже се Министарству пољопривреде, шумарства и водопривреде, Републичкој дирекцији за воде, да опозове Решење о издавању водних услова бр. 325-05-1413/15-07 од 7.12.2015. године, издато подносиоцу захтева „МЕГАСАН“ ДОО Крушевац за експлоатацију речног наноса у кориту реке Западне Мораве ближе десној обали од км 6+150 до км 6+950, на делу к.п. бр. 1830/57 КО Мрзеница, општина Ћићевац и к.п. бр. 7871 КО Бошњане, општина Варварин.
2. Решење доставити: Републичкој дирекцији за воде, директору Републичке дирекције за воде, Одсеку водне инспекције Ниш.

СКУПШТИНА ОПШТИНЕ ЋИЋЕВАЦ

Бр. 325-5/17-02 од 31.8.2017. године

ПРЕДСЕДНИК

Славољуб Симић, с.р.

АКТИ

ПРЕДСЕДНИКА ОПШТИНЕ И ОПШТИНСКОГ ВЕЋА

54.

На основу члана 8. став 2. и 3. Закона о безбедности саобраћаја на путевима (''Сл. гласник РС'', бр. 41/09, 53/10, 101/11, 32/13- одлука УС и 55/14) и чланa 62. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), Општинско веће општине Ћићевац, на 56. седници, одржаној 17.7.2017. године, донело је

Р Е Ш Е Њ Е

О ИЗМЕНИ И ДОПУНИ РЕШЕЊА О ИМЕНОВАЊУ ЧЛАНА САВЕТА ЗА БЕЗБЕДНОСТ

САОБРАЋАЈА НА ПУТЕВИМА НА ТЕРИТОРИЈИ ОПШТИНЕ ЋИЋЕВАЦ

1. У Решењу о именовању чланова савета за безбедност саобраћаја на путевима на територији општине Ћићевац, бр. 112-13/15-01 од 06.02.2015. године, у тачки 1. после подтачке 6), додаје се подтачка 7) која гласи:

''7) Слободан Поповић, инспектор за друмски саобраћај и путеве''.

1. Решење доставити: именованом и архиви.
2. Решење објавити у ''Сл. листу општине Ћићевац''.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 06- 54/17-02 од 17.7.2017. године

ПРЕДСЕДНИК

Златан Кркић, с.р.

55.

На основу члана 46. Закона о локалној самоуправи ("Сл. гласник РС", бр. 129/07, 83/14-др. закон и 101/2016-др. закон) и члана 62. Статута општине Ћићевац ("Сл. лист општине Ћићевац", бр. 17/13-пречишћен текст, 22/13 и 10/15), Општинско веће општине Ћићевац, на 62. седници, одржаној 8.8.2017. године, доноси

Р Е Ш Е Њ Е

О ДАВАЊУ САГЛАСНОСТИ

НАЧЕЛНИКУ ОПШТИНСКЕ УПРАВЕ

1. Даје се сагласност Начелнику Општинске управе општине Ћићевац да са Канцеларијом за управљање јавним улагањима Владе РС закључи Уговор о правима и обавезама Канцеларије за управљање јавним улагањима и општине Ћићевац у реализацији пројекта санације објекта Основне школе ''Војвода Пријезда'' Сталаћ.
2. Решење објавити у „Сл. листу општине Ћићевац“.
3. Решење доставити: Начелнику Општинске управе, Одсеку за буџет, финансије, јавне набавке и комунално-инспекцијске послове и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 06-63/17-02 од 8.8.2017. године

ПРЕДСЕДНИК

Златан Кркић, с.р.

56.

На основу Закона о јавном информисању и медијима („Сл. гласник РС“, бр. 83/2014, 58/15 и 12/16-аутентично тумачење), Правилника о суфинансирању пројеката за остваривање јавног интереса у области јавног информисања („Сл. гласник РС“, бр. 16/16), члана 62. Статута општине Ћићевац (''Сл. лист општине Ћићевац'', број 17/13- пречишћен текст, 22/13 и 10/15), Одлуке о буџету општине Ћићевац за 2017. годину (''Сл. лист општине Ћићевац'', број 25/16, 2/17, 9/17 и 12/17), Општинско веће општине Ћићевац на 61. седници одржаној 01.08.2017. године, донело је

Р Е Ш Е Њ Е

О РАСПИСИВАЊУ КОНКУРСА ЗА СУФИНАНСИРАЊЕ ПРОЈЕКАТА КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА НА ТЕРИТОТИЈИ ОПШТИНЕ ЋИЋЕВАЦ У 2017. ГОДИНИ (за период од 01.08.2017. године до 31.12.2017. године)

1. Средства опредељена Одлуком о буџету општине Ћићевац за 2017. годину, у оквиру раздела 2, главa 2.01, функцијa 830, ПРОГРАМ 13- РАЗВОЈ КУЛТУРЕ, ПА 0004 – ОСТВАРИВАЊЕ И УНАПРЕЂЕЊЕ ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА, позицијa 23, економска класификација 423400 - услуге информисања јавности о актуелним дешавањима од значаја за живот грађана у укупном износу од 500.000,00 динара, расподељују се за:

1) суфинансирање пројеката производње медијских садржаја у укупном износу од 475.000,00 динара, што је 95 % укупно предвиђених средстава;

2) за појединачна давања у укупном износу од 25.000,00 динара, што је 5 % укупно предвиђених средстава.

2. Средства за суфинансирање пројеката којима се остварује јавни интерес у области јавног информисања на територији општине Ћићевац- производња медијских садржаја, додељују се путем конкурса.

Конкурс се расписује у облику јавног позива и објављује се на веб - сајту општине Ћићевац www.cicevac.rs, као и најмање у једним дневним, односно недељним новинама које се дистрибуирају на подручју општине Ћићевац.

Појединачним давањима врши се додела средстава на основу решења Општинског већа.

3. Јавни позив за учешће на конкурсу садржи:

1) намену средстава за остваривање јавног интереса, тј. јавни интерес који ће се конкурсом суфинансирати;

2) износ средстава која су опредељена за конкурс;

3) који субјекти имају право учешћа;

4) критеријуме за оцену пројекта на основу којих ће се додељивати средства;

5) прецизне рокове у којима се спроводи конкурс и

6) информацију о документацији коју прилаже подносилац пројекта.

4. Расписивање и спровођење конкурса врши се у складу са одредбама Правилника о суфинансирању пројеката за остваривање јавног интереса у области јавног информисања *("Сл. гласник РС", бр. 16/2016).*

5. Ово решење објавити у ''Службеном листу општине Ћићевац''.

ОПШТИНСКО ВЕЋЕ ОПШТИНЕ ЋИЋЕВАЦ

Број: 401-121/17-02 од 1.8.2017. године

ПРЕДСЕДНИК Златан Кркић, с.р.

57.

На основу члана 46. тачка 1 Закона о локалној самоуправи („Сл. гласник РС“, бр.129/07, 83/14- др. закон, 101/16- др. закон) и члана 62. Статута Општине Ћићевац („Сл. лист општине Ћићевац“, бр.17/13- пречишћен текст, 22/13 и 10/15), Општинско веће општине Ћићевац на 63. седници одржаној дана 21.8.2017. године, доноси

РЕШЕЊЕ

О ИМЕНОВАЊУ СТРУЧНОГ ТИМА ЗА СПРОВОЂЕЊЕ ПОСТУПКА

ЗА ЈАВНО ПРИВАТНО ПАРТНЕРСТВО У ОБЛАСТИ ЈАВНЕ РАСВЕТЕ

1. Ради пружања стручне помоћи при реализацији пројекта јавно-приватног партнерства образује се стручни тим.
2. У Стручни тим се именују:

* Славољуб Симић, председник Скупштине општине Ћићевац;
* Звездан Бабић, заменик председника општине Ћићевац;
* Дејан Матић, радник електродистрибуције Ћићевац;
* Ђорђе Ђорђевић, члан Општинског већа;
* Слободан Миљковић, одборник Скупштине општине Ћићевац;
* Невенка Првановић, шеф Одсека за буџет, финансије, јавне набавке и комунално-инспекцијске послове;
* Ненад Мацић, службеник за јавне набавке;
* Зорица Стаменковић, службеница Општинске управе општине Ћићевац;
* Јовица Богдановић, дипл. инг. грађевине.

1. Задатак тима је да припреми предлог пројекта јавног приватног партнерства и обавља остале послове потребне за реализацију пројекта јавно-приватног партнерства.
2. Ово решење објавити у „Сл. листу општине Ћићевац“.
3. Решење доставити: члановима тима и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 06-65/17-02 од 21.8.2017. године

ПРЕДСЕДНИК

Златан Кркић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

Страна

99. Одлука о максималном броју запослених на неодређено време у општини Ћићевац

за 2017. годину.............................................................................................................................. 1

100. Одлука о измени и допуни Плана детаљне регулације туристичко-рекреативног

комплекса мотела „Рубин 1“ на аутопуту Е-75 деоница Београд-Ниш................................. 2

101. Одлука о организацији и функционисању цивилне заштите на територији општине

Ћићевац........................................................................................................................................ 3

102. Одлука о броју деце у васпитним групама Установе за предшколско васпитање и

образовање деце „Дечји вртић“ Ћићевац................................................................................. 8

103. Решење о давању сагласности за отварање нове васпитне групе........................................... 9

104. Решење о измени Решења о избору чланова Савета за развој и заштиту локалне

самоуправе, представке и притужбе......................................................................................... 9

105. Решење о разрешењу члана Школског одбора Основне школе „Војвода Пријезда“ у

Сталаћу......................................................................................................................................... 9

106. Решење о именовању члана Школског одбора Основне школе „Војвода Пријезда“ у

Сталаћу......................................................................................................................................... 10

107. Решење о давању сагласности за потписивање анекса бр. 2 Уговора о изградњи

хидроелектрана на територији општине Ћићевац................................................................... 10

108. Решење о давању пословног простора у закуп Националној служби за запошљавање -

- Филијала Крушевац.................................................................................................................. 10

109. Решење о давању пословног простора у закуп Милошу Миленковићу из Г. Сталаћа......... 11

110. Закључак о опозиву Решења о издавању водних услова „МЕГАСАН“ ДОО Крушевац..... 11

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

54. Решење о измени и допуни Решења о именовању члана Савета за безбедност саобраћаја

на путевима на територији општине Ћићевац........................................................................... 12

55. Решење о давању сагласности начелнику Општинске управе................................................. 12

56. Решење о расписивању конкурса за суфинансирање пројеката којима се остварује јавни

интерес у области јавног информисања на територији општине Ћићевац у 2017. години... 12

57. Решење о именовању Стручног тима за спровођење поступка за јавно приватно

партнерство у области јавне расвете........................................................................................... 13

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТ  ОПШТИНЕ ЋИЋЕВАЦ ЗА 2017. ГОДИНУ  Годишња претплата износи 2.000,00 динара  Наруџбе слати на Општинску управу  УПЛАТУ ВРШИТИ НА РАЧУН 840-742351843-94  ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260